C 125/314
FI
Euroopan unionin virallinen lehti
5.4.2023
Keskiviikko 14. syyskuuta 2022 (91)
Parempi kuluttajansuoja olisi taattava kaikkien kuluttajien saatavilla olevilla tehokkailla ja riippumattomilla tuomioistuinten ulkopuolisilla riitojenratkaisukeinoilla, joita tarjoavat muun muassa energia-asioiden oikeus­ asiamies, kuluttajaelin tai sääntelyviranomainen.
Jäsenvaltioiden olisi siksi otettava käyttöön nopeat ja tehokkaat menettelyt valitusten käsittelemiseksi.
(92)
Olisi tunnustettava ▌direktiivin (EU) 2018/2001 mukaisten uusiutuvan energian yhteisöjen ja direktiivin (EU) 2019/944 mukaisten kansalaisten energiayhteisöjen panos Euroopan vihreän kehityksen ohjelman ja vuoden 2030 ilmastotavoitesuunnitelman tavoitteiden saavuttamisessa ja tuettava sitä aktiivisesti.
Jäsenvaltioiden olisi sen vuoksi otettava huomioon uusiutuvan energian yhteisöjen ja kansalaisten energiayhteisöjen rooli ja edistettävä sitä.
Nämä yhteisöt voivat auttaa jäsenvaltioita panemaan energiatehokkuus etusijalle -periaatteen täytäntöön paikallisella tasolla edistämällä energiatehokkuutta paikallisella tai kotitalouksien tasolla sekä julkisissa rakennuksissa yhteistyössä paikallisviranomaisten kanssa.
Ne voivat lisätä kuluttajien vaikutus­ mahdollisuuksia ja osallistumista ja mahdollistaa sen, että tietyt kotitalousasiakkaiden ryhmät, myös maaseudulla, syrjäisillä alueilla ja syrjäisimmillä alueilla, voivat osallistua energiatehokkuushankkeisiin ja -toimiin, ja usein ne yhdistelevät tällaisiin toimiin uusiutuvaan energiaan tehtäviä investointeja.
Energiayhteisöillä on myös vahva rooli valistettaessa kansalaisia ja lisättäessä heidän tietoisuuttaan toimenpiteistä, joita voidaan toteuttaa energiansäästöjen aikaansaamiseksi.
Jäsenvaltioiden asianmukaisella tuella energiayhteisöt voivat auttaa torjumaan energiaköyhyyttä helpottamalla energiatehokkuushankkeita, vähentämällä energiankulutusta ja alenta­ malla toimitustariffeja.
Jäsenvaltioiden olisi poistettava tarpeettomat esteet varmistaakseen, että energiayhtei­ söjen luominen on houkuttelevaa.
Kaikkien tasojen julkishallinnoille olisi annettava asianmukaista koulutusta tällä alalla.
(92 a) Energiankulutuskäyttäytymisessä voidaan saada aikaan pitkän aikavälin muutoksia lisäämällä kansalaisten
vaikutusmahdollisuuksia.
Energiayhteisöt voivat auttaa säästämään energiaa pitkällä aikavälillä erityisesti kotitalouksissa ja lisäämään kansalaisten ja pienten yritysten kestäviä investointeja.
Jäsenvaltioiden olisi annettava kansalaisille mahdollisuus tällaisiin toimiin tukemalla yhteisöenergia-alan hankkeita ja organisaa­ tioita.
(93)
Olisi tunnustettava keskitettyjen palvelupisteiden tai vastaavien rakenteiden panos mekanismeina, joiden avulla useat kohderyhmät, kuten kansalaiset, pk-yritykset ja viranomaiset, voivat suunnitella ja toteuttaa puhtaaseen energiasiirtymään liittyviä hankkeita ja toimenpiteitä.
Keskitettyjen palvelupisteiden panos voi olla erittäin tärkeä heikoimmassa asemassa oleville asiakkaille, mukaan lukien naiset heidän kaikessa moninaisuudessaan ja yksinhuoltajat, sillä ne voisivat olla helpompi, luotettavampi ja saavutettavampi energiatehokkuuden parannuksia koskevien tietojen lähde.
Tähän panokseen voi sisältyä teknisen, hallinnollisen ja taloudellisen neuvonnan ja avun antaminen, tarvittavien hallinnollisten menettelyjen tai rahoitusmarkkinoille pääsyn helpottaminen tai opastus kansallisesta ja EU:n oikeudellisesta kehyksestä, mukaan lukien julkisia hankintoja koskevat säännöt ja kriteerit, ja EU:n kestävyysluokitusjärjestelmästä.
(94)
Komission olisi tarkasteltava, miten sen toimenpiteet sellaisten alustojen tai foorumien kehittämisen tukemiseksi, joihin osallistuu muun muassa eurooppalaisia työmarkkinaosapuolia, jotka edistävät energiatehokkuutta koskevia koulutusohjelmia, ovat vaikuttaneet, ja tehtävä tarvittaessa ehdotuksia lisätoimenpiteiksi.
Komission olisi myös kannustettava eurooppalaisia työmarkkinaosapuolia niiden käydessä keskusteluja energiatehokkuudesta, erityisesti heikossa asemassa olevien asiakkaiden ja loppukäyttäjien, myös energiaköyhyydestä kärsivien, kannalta.
(95)
Oikeudenmukainen siirtymä kohti ilmastoneutraalia unionia vuoteen 2050 mennessä on keskeisellä sijalla Euroopan vihreän kehityksen ohjelmassa.
Euroopan sosiaalisten oikeuksien pilarissa, josta Euroopan parlamentti, neuvosto ja komissio antoivat yhteisen julistuksen 17 päivänä marraskuuta 2017, energia mainitaan yhtenä peruspalveluna, johon jokaisella on oikeus.
Tällaisten palvelujen saatavuutta varten on tarjottava tukea sitä tarvitseville (45), erityisesti kun otetaan huomioon inflaatiopaine ja energian hintojen merkittävä nousu.
(45)
Euroopan sosiaalisten oikeuksien pilari, periaate 20 ”Peruspalvelujen saatavuus”: https://ec.europa.eu/commission/priorities/deeperand-fairer-economic-and-monetary-union/european-pillar-social-rights/european-pillar-social-rights-20-principles_fi